”சைவப் பின்னணி என்று எதைக் குறிப்பிடுகிறீர்கள்? மொத்தமாக பக்தி இயக்கமே தென்னாட்டில், தமிழ்நாட்டில்தான் தோன்றியது. அதுவும் வைதீக எதிர்ப்புக்கான முயற்சியே. வேதங்களில் பூர்வகுடிமக்களின் சிவலிங்கம் நிந்திக்கப்படுகிறது. விஷ்ணு, உபேந்திரன் என்கிற பெயரில் – இந்திரனின் வேலைக்காரனாகச் சொல்லப்படுகிறார். இதுபோன்ற கீழ்த்தரங்களை எதிர்த்துக் கிளம்பியதுதான் பக்தி இயக்கம். வேதகாலத்துக்கு முன்னரே கருப்பண்ணசாமி, சுடலைமாடன் என்று பிறகு அறியப்படுகிற பூர்வகால கடவுளரைத் திரும்பவும் தக்க இடத்துக்குக் கொண்டுவரச் செய்த முயற்சியே இது. இந்தக் கடவுளரையும் 'வேதநாயகன்' எனப் பட்டம் சூட்டி, அந்த பக்தி இயக்கத்தையும் வைதீகம் தன்னோடு சேர்த்துக்கொண்டுவிட்டது. பெண் தெய்வ வணக்கம், வேதகால ஆரியர்க்கு இல்லை. ஆனால், இங்கே கருமாரி அம்மனைக்கூட பெயர் மாற்றி வேத மந்திரங்களால் அர்ச்சனை செய்து, எந்த விஷயத்தில் ஆதாயம் இருக்கிறதோ அங்கே ஒரு சம்ஸ்கிருதப் பெயர் சூட்டப்பட்டு, அதைத் தங்களுடையதாக ஆக்கிக்கொள்வதில் வைதீகம் கைதேர்ந்த ஆதிக்க சக்தி.